Looney Tunes. Looney Tunes () Amerika multiplikatsiyasining oltin davrida, Warner Bros. studiyasi tomonidan 1930- va 1969-yillar oraligʻida ishlab chiqarilgan komedik janrdagi qisqa hajmli animatsion filmlardir. "Looney Tunes" (va "Merrie Melodies") dastlab 1930- va 1933-yillar oraligʻida Leon Schlesinger hamda animatorlar — Hugh Harman va Rudolf Ising tomonidan ishlab chiqarilgan. Schlesinger 1933-yildan to 1944-yildaga qadar, oʻz studiyasini Warner Bros. shirkatiga sotgunga qadar toʻliq ishlab chiqarishni oʻz gardaniga oldi. Multfilmning "Looney Tunes" deb nomlanishi Walt Disneyning "Silly Symphonies" animatsion myuziklidan ilhomlangan tarzda vujudga kelgan. "Looney Tunes" personajlaridan biri boʻlmish Bugs Bunny 1940-yillar boshlariga kelib, "Merrie Melodies" va "Looney Tunes" sirasiga kiruvchi filmlar yulduziga aylanganidan soʻng, oq-qorada ishlangan bu qisqa hajmli multfilmlar rangli tarzda ishlab chiqarila boshladi " (Merrie Melodies" 1934-yildan beri rangli boʻlib kelgan). 1942-yildan 1964-yilga qadar. "Looney Tunes" va "Merrie Melodies" kinoteatrlarda eng mashhur qisqa metrajli animatsion filmlar boʻlgan. "Looney Tunes" haqida bir nechta teleseriallar, toʻliq hajmli filmlar, komikslar, musiqiy albomlar va videooʻyinlar yaratilib, umumjahon boʻylab media-franshizaga aylandi. Multfilm qahramonlarining koʻp qismi turli teleshoular, filmlar va reklama roliklarida kameo (epizod) rollarda koʻrinish berishda davom etishmoqda. "Looney Tunes"ning eng mashhur personaji boʻlgan Bugs Bunny madaniy timsol (ikona) oʻlaroq qabul qilindi hamda Hollywood shon-sharaf xiyobonida yulduzga egadir. Koʻpgina "Looney Tunes" / "Merrie Melodies" sirasiga kiruvchi filmlar barcha zamonlarning eng zoʻr multfilmlari qatoriga kiritilgan (masalan, „ov trilogiyasi“ (', ' va '), ', " va" ') hamda beshtasi (', ', ', " va" "") Oscar (Akademiya) mukofotlarining tegishli nominatsiyalarida gʻolib chiqqan.